CELEX: C2006/331/14
Language: sk
Date: 2006-12-30 00:00:00
Title: Vec C-170/05: Rozsudok Súdneho dvora (prvá komora) zo 14. decembra 2006 (návrh na začatie prejudiciálneho konania, ktorý podal Conseil d'État – Francúzsko) – Denkavit Internationaal BV, Denkavit France SARL/Ministre de l'Économie, des Finances et de l'Industrie (Sloboda usadiť sa — Daň z príjmov právnických osôb — Rozdelenie dividend — Oslobodenie dividend vyplatených spoločnostiam rezidentom — Zrážková daň vyberaná z dividend vyplatených spoločnostiam nerezidentom — Dohoda o zamedzení dvojitého zdanenia — Možnosť zápočtu zrazenej sumy na daň splatnú v inom členskom štáte)

30.12.2006   
            
            
               SK
            
            
               Úradný vestník Európskej únie
            
            
               C 331/9
            
         Rozsudok Súdneho dvora (prvá komora) zo 14. decembra 2006 (návrh na začatie prejudiciálneho konania, ktorý podal Conseil d'État – Francúzsko) – Denkavit Internationaal BV, Denkavit France SARL/Ministre de l'Économie, des Finances et de l'Industrie
   (Vec C-170/05) (1)
   
   (Sloboda usadiť sa - Daň z príjmov právnických osôb - Rozdelenie dividend - Oslobodenie dividend vyplatených spoločnostiam rezidentom - Zrážková daň vyberaná z dividend vyplatených spoločnostiam nerezidentom - Dohoda o zamedzení dvojitého zdanenia - Možnosť zápočtu zrazenej sumy na daň splatnú v inom členskom štáte)
   (2006/C 331/14)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Conseil d'État
   Účastníci konania pred vnútroštátnym súdom
   
      Žalobcovia: Denkavit Internationaal BV, Denkavit France SARL
   
      Žalovaný: Ministre de l'Économie, des Finances et de l'Industrie
   Predmet veci
   Návrh na začatie prejudiciálneho konania – Conseil d'État (Francúzsko) – Výklad článku 43 ES – Zrážková daň z dividend vyplatených materskej spoločnosti usadenej v inom členskom štáte, ale oslobodenie dividend vyplatených materskej spoločnosti usadenej na vnútroštátnom území – Dohoda upravujúca možnosť zápočtu dane na daň splatnú v inom členskom štáte
   Výrok rozsudku
   
               1.
            
            
               Článkom 43 ES a 48 ES odporuje vnútroštátna právna úprava, ktorá tým, že materskú spoločnosť nerezidenta zaťažuje zdanením dividend, pričom od takého zdanenia takmer úplne oslobodzuje materské spoločnosti rezidentov, predstavuje diskriminačné obmedzenie slobody usadiť sa.
            
         
               2.
            
            
               Článkom 43 ES a 48 ES odporuje vnútroštátna právna úprava, ktorá zdanenie dividend vyplácaných dcérskymi spoločnosťami rezidentmi prostredníctvom zrážkovej dane stanovuje len vo vzťahu k materským spoločnostiam nerezidentom, a to aj keď daňová dohoda medzi daným členským štátom a iným členským štátom, podľa ktorej je takáto zrážková daň prípustná, upravuje možnosť zápočtu dane zaplatenej podľa uvedenej vnútroštátnej právnej úpravy na daň splatnú v tomto inom štáte, ak materská spoločnosť nemôže v tomto inom členskom štáte vykonať zápočet upravený v tejto dohode.
            
         
      (1)  Ú. v. EÚ C 155, 25.6.2005.